கேள்வி: சித்ராங்கி (திரைப்படம்) குறித்து விரிவாக சொல்லுங்கள்.
பதில்: சித்ராங்கி 1964 ஆம் ஆண்டு வெளிவந்த தமிழ்த் திரைப்படமாகும். ஆர். எஸ். மணியின் இயக்கத்தில் மாடர்ன் தியேட்டர்ஸ் தயாரிப்பில் வெளிவந்த இத்திரைப்படத்தில் ஏ. வி. எம். ராஜன், புஷ்பலதா, ஆர். எஸ். மனோகர் மற்றும் பலரும் நடித்திருந்தனர். கு. மா. பாலசுப்பிரமணியம், வாலி (கவிஞர்) ஆகியோரின் பாடல்களுக்கு வேதா (இசையமைப்பாளர்) இசையமைத்திருந்தார். பாடல்களை டி. எம். சௌந்தரராஜன், பி. சுசீலா, கே. ஜமுனா ராணி, பொன்னுசாமி, ரத்னமாலா ஆகியோர் பாடியிருந்தனர்.
கேள்வி: சித்ராங்கி (திரைப்படம்) - கதை குறித்து விரிவாக சொல்லுங்கள்.
பதில்: உதயகிரி நாட்டின் மன்னனுக்கு ஒரு தம்பி (''ஏ.வி.எம்.ராஜன்''), முடிக்குரியவன். ஆட்சியைப் பிடிக்கச் சதியில் ஈடுபடும் நாட்டின் தானைத் தலைவர் (''ஆர். எஸ். மனோகர்''). வெளியூருக்குச் செல்லும் இளவரசன் வழியில் விபத்து ஒன்றைச் சந்திக்கிறான். இளவரசனைக் காப்பாற்றித் தன் வீட்டுக்குக் கொண்டு செல்கிறாள் ஓர் ஏழைப் பெண் (''புஷ்பலதா''). இருவருக்கும் இடையில் காதல் வளருகிறது. இளவரசனை யார் என்றறியாது அவனைத் திருமணம் புரிகிறாள். முதலிரவு முடியும் முன்னரே இளவரசன் அவளைத் தனியே விட்டுச் செல்கிறான். தனது கணவனைத் தேடிச் செல்லும் புஷ்பலதா கடைசியில் ஒரு நாட்டின் மன்னனாக தனது கணவனைக் காண்கிறாள். பல இடையூறுகள், கஷ்டங்களுக்குப் பின்னர் இருவரும் இணைகின்றனர்.
கேள்வி: சித்ராங்கி (திரைப்படம்) - இடம்பெற்ற பாடல்கள் குறித்து விரிவாக சொல்லுங்கள்.
பதில்: * ''நெஞ்சினிலே நினைவு முகம்'' (பாடியோர்: டி. எம். சௌந்தரராஜன், பி. சுசீலா, கே. ஜமுனா ராணி, இயற்றியவர்: கு. மா. பாலசுப்பிரமணியம்) * ''இன்று வந்த சொந்தமா இடையில்'' (பி. சுசீலா, டி. எம். சௌந்தரராஜன்) * ''பொழுது புலர்ந்தது பூப் போலே பூமி வெளுத்தது'' (பி. சுசீலா) * ''வேலோடு விளையாடும்'' (பி. சுசீலா, ராகம்: ஆபேரி) *அன்ன நடை சின்ன இடை எப்படி (கே. ஜமுனா ராணி இயற்றியவர்: வாலி (கவிஞர்) இசையமைப்பு: வேதா (இசையமைப்பாளர்)) *ஒய்யாரி பாமா உனக்காக மாமா (எஸ். வி. பொன்னுசாமி ஏ. ஜி. ரத்னமாலா மற்றும் குழுவினர் இசையமைப்பு: வேதா (இசையமைப்பாளர்)) *ரோஜாப்பூக் கன்னத்திலே தேன் பாயும் ராஜாத்தி கண்களிலே மீன் பாயும் (கே. ஜமுனா ராணி இசையமைப்பு: வேதா) *''உனக்கு ஒண்ணு எனக்கு ஒண்ணு இருக்குது மனசு'' (திருச்சி லோகநாதன் ஏ. ஜி. ரத்னமாலா இசையமைப்பு: வேதா (இசையமைப்பாளர்)) *